Solberg kapell - Fredtun forsamlingshus ble oppført i 1899 for arbeiderne på Solberg Spinderi, finansiert av Thea Haug. Storsalens interiør ble fornyet i 1968 i anledning spinneriets 150-årsjubileum, og bygget ble samtidig kirkeviet. Spinneriet stod som eier av huset til 1991, da det ble opprettet en stiftelse for drift av kapellet, som nå kalles Solberg kapell. Kapellet ble pusset opp i 2008, og det har kjøkken og selskapslokaler, i tillegg til at det altså avholdes gudstjenester der. Speidervirksomhet, konfirmasjonsundervisning, søndagsskole, møtevirksomhet og utleie. Kapellet ligger i Killingrudalleen i Solbergelva.